runetrust/blame-folketinget-dk huggingface dataset:
Martin Henriksen (DF), 2009-05-05:
Ja, Socialdemokraterne gik under behandlingen af stramningen af loven omkring udlændinge på tålt ophold, den omtalte tuneserlov, meget op i det forfærdelige i, at den pågældende tuneser kunne få lov til at besøge sin familie - det var jo et svar fra justitsministeren i forbindelse med udvalgsbehandlingen, og det kritiserede man meget - det var man meget ked af kunne lade sig gøre, og man brugte det til at sige, at det da var noget værre noget, at det kunne lade sig gøre.
Magnus Heunicke (S), 2020-05-15:
Det vigtige er derfor gennemførelsen af en ansvarlig og grundig ansættelsesprocedure, hvor der lægges vægt på ansættelsessamtalen og på udtalelser og referencer fra tidligere arbejdsgivere, så man har mulighed for at danne sig et indtryk af den, man gerne vil ansætte, og i de tilfælde, hvor det vurderes relevant og nødvendigt, har kommunerne som sagt siden juli 2019 haft mulighed for at indhente en offentlig straffeattest.
Christine Antorini (S), 2009-05-05:
Vi synes til gengæld, at signalet, man sender, når man siger, at udgangspunktet er, at alle uddannelser er med, medmindre der er nogle særlige grunde, der taler for, at de ikke skal være med, er det rigtige signal, i stedet for at man omvendt siger, at der kun er ganske få, der kan være med, og at man så må tage stilling undervejs.
Henrik Sass Larsen (S), 2014-04-02:
Og jeg vil sige, at for Nets vedkommende ligesom i forhold til andre personfølsomme data og andet – og det involverer jo også forholdene i SKAT, i kommunerne, teleoplysninger og andet – er det sådan, at vi holder øje med det, også hvor der i forvejen er udenlandske ejere, og i det her tilfælde også amerikanske ejere, og indtil videre har vi altså ikke konstateret, at der er noget problem.
Ole Glahn (RV), 2007-04-24:
Så kunne man også spørge, om det ikke er mere rimeligt at mindretal bliver sikret mulighed for at fremføre sine argumenter og er med til at præge en debat i en kommunalbestyrelse, specielt på baggrund af, at vi nu har lavet større enheder både i regionerne og i kommunerne, hvor det alt andet lige er blevet vanskeligere at blive repræsenteret som et lille parti eller en lille gruppe, hvis vi taler om lokallister.
Uffe Elbæk (UFG), 2014-10-01:
Det er et citat, som stammer fra Jyllands-Posten, hvori han siger: Udenrigspolitisk er Danmark og USA så meget på en fælles linje, at når jeg møder op i Udenrigsministeriet eller Forsvarsministeriet for at bede om noget, er de allerede i gang.
Jytte Andersen (S), 2000-03-15:
Det er ikke noget specielt godt navn, men indtil dette øjeblik er der ikke kommet noget, der er bedre, og så må vi bare gøre os en anstrengelse for at forklare, at det altså handler om, at ligestillingen ikke skal tænkes ind lige før punktet eventuelt, men tænkes ind i den politiske dagsorden, den samfundsmæssige dagsorden.
Morten Messerschmidt (DF), 2006-05-31:
Dette ligger i øvrigt i meget klar forlængelse af de konklusioner, som vi har set ved en række af de møder, som spørgeren henviser til, bl.a. høringen i Odense, hvor man jo netop så, at befolkningen er meget optaget af et praktisk samarbejde, der kan sikre nogle gode minimumsstandarder for forbrugersikkerhed, miljøstandarder, terrorsikring osv., men hvor man ikke vil acceptere, at det er dommere, der træffer afgørelser, frem for politikere; og hvor man ikke vil acceptere, at det indre markeds princip skal stå over det fornuftige hensyn til forbrugersikkerhed, sundhedstilstand, miljøstandarder osv.; man ønsker ganske enkelt et praktisk, teknisk samarbejde i Europa.
Helle Thorning-Schmidt (S), 2014-01-14:
Velstand er meget vigtigt, private arbejdspladser er meget vigtigt, men det er også vigtigt for regeringen, at vi har et godt velfærdssamfund, et velfærdssamfund, der udvikler sig i takt med det, borgerne forventer, både når det handler om vores uddannelse, vores børnepasning, vores sundhed og den måde, vi behandler de ældre på.
Helge Bo Jensen (EL), 2001-04-25:
Det, man har tvunget de pågældende lande til at underskrive, er en aftale om, at de tager imod alle - uanset statsborgerskab - som EU mener måtte være kommet fra eller være rejst igennem disse lande. Så det har overhovedet ikke noget med den problemstilling at gøre.
Peter Hummelgaard (S), 2023-11-08:
Hver evig eneste gang der bliver indkaldt et vidne til afhøring, sidder der jo en masse bisiddere med – der er jo et helt setup – og derfor er det op til kommissionen at vurdere, hvem det er, det er strengt nødvendigt at indkalde til at belyse det hjørne af sagen, man nu engang fra kommissionens side gerne vil have belyst, og at der ikke skal indkaldes vidner i øst og i vest, hvis det reelt ikke fører til at belyse det, som kommissionen gerne vil belyse.
Anne-Marie Meldgaard (S), 2003-05-08:
Derfor er det heller ikke meningsfuldt nu at diskutere, om der skal være folkeafstemninger om de danske EU-forbehold, og i så fald om der skal stemmes på den ene eller den anden måde eller om en, to, tre eller fire ting på en gang. Vi kender endnu ikke resultatet af den nye EU-forfatningstraktat og derfor heller ikke om, og i givet fald på hvilken måde, det påvirker de danske forbehold.
Henrik Høegh (V), 2009-03-26:
Derfor er vi i Venstre enige i, at det er vigtigt at styrke lovgrundlaget på det her område. Vi synes også, som det foreslås i lovforslaget, at det er fornuftigt at indføre en hjemmel til at regulere besiddelse, fremstilling, anvendelse, transport og al øvrig håndtering af disse patogener.
Lars Christian Lilleholt (V), 2016-11-29:
Det vil i hvert fald betyde et løft af forskningen inden for EUDP, og det er jo det, der har været hele formålet med den her proces, nemlig at sikre en styrkelse af EUDP-programmet, som vi synes både i forhold til forskning og i forhold til innovative løsninger og i forhold til at understøtte den grønne omstilling er et rigtig godt program.
Claus Larsen-Jensen (S), 2000-03-30:
Så i virkeligheden er det lidt underligt, at hr. Keld Albrechtsen egentlig kræver lidt mere union på det her felt, i betragtning af hvad han normalt siger. Til spørgsmålet om det der med indblanding i andre lande bliver jeg nødsaget til at gentage: Der er jo ikke tale om en EU-aktion.
Kim Behnke (FRI), 2000-05-25:
Når det gælder sygehusvæsenet, bliver det ofte fremhævet, at der bliver brugt så og så mange ekstra penge i sygehusvæsenet i Danmark, men egentlig er det vel ikke et mål i sig selv at have et stort sygehusvæsen, for et stort sygehusvæsen og ekstra bevillinger er jo et eller andet sted
Per Stig Møller (KF), 2006-05-18:
Der skrev de jo præcis i deres egen betænkning, at Saddam Husseins styre er totalitært, menneskefjendsk og undertrykkende, det er hævet over enhver tvivl, og at det ville være ønskværdigt med et regimeskift i Bagdad, så deres tyranniske leder kunne komme for Menneskerettighedsdomstolen, det ville være en stor og humanistisk og demokratisk sejr.
Brian Mikkelsen (KF), 1999-02-11:
Vi tror ikke, som jeg nævnte indledningsvis, at det er en god vej at sige, at man f.eks., som ministeren har foreslået, opretter en pulje på 40 professorater til det underrepræsenterede køn, som der står i rapporten, men til gengæld synes vi, det er en glimrende idé, at man opretter en særlig pulje til rekruttering af kvindelige professorer, så man kunne få nogle gode forbilleder, så man kunne få nogle gode eksempler på, at det altså kan lade sig gøre.
Rikke Hvilshøj (V), 2006-05-10:
Har en udlænding gennem en periode på normalt mindst 2 år været i et fast ansættelsesforhold eller drevet selvstændig erhvervsvirksomhed, kan der meddeles opholdstilladelse på dette grundlag, hvis beskæftigelsesmæssige eller erhvervsmæssige hensyn taler for det.
Lene Espersen (KF), 2007-02-08:
Jamen det, jeg vil sige til hr. Kim Christiansen, er, at en af pointerne jo er, at hvis man har begået en overtrædelse f.eks. af straffelovens paragraffer om uagtsomt manddrab, ved at man stikker af fra stedet, betyder det jo ikke, at man ikke kan blive idømt en straf for overtrædelse af den straffelovsparagraf.
Lene Espersen (KF), 2006-04-19:
Jamen jeg kan ikke gøre ret meget andet end endnu en gang at gentage over for hr. Rune Lund, hvad jeg også sagde i min første besvarelse til de påstande, der har været i medierne, og det er at henholde mig til det, som for mig er blevet oplyst af udenrigsministeren.
Karin Gaardsted (S), 2018-10-25:
Problemet er imidlertid opstået oppe i Grønland, fordi arbejdsskadeerstatning kun udbetales til det fyldte 65. år, mens pensionsalderen i 2017 steg til 66 år og for øvrigt i 2021 vil stige til 67 år oppe i Grønland.
Kim Edberg Andersen (DD), 2026-01-07:
Virkeligheden er jo, at hvis man vælger en anden løsning i Nordjylland, end man gør i resten af landet, afkobler det i al fremtid nordjyderne fra f.eks. at få del i de her fantastiske nye IC-tog, alle andre danskere skal have, ikke nordjyderne; vi skal ikke, for de kører ikke på batteri, og vi er ikke elektrificeret.
Sophie Løhde (V), 2011-05-25:
Varig velfærd er, at man ikke udsteder en hel masse dejlige gyldne løfter til befolkningen, hvorefter man på et eller andet andet tidspunkt efter et valg må konstatere: Hovsa, det blev ikke til noget, hovsa, så måtte man lige pludselig røre ved boligskatten, hovsa, så måtte man lige pludselig pille ved efterlønnen, alle de ting, man ellers påstod at man ikke ville, men man kunne dele ud, og man kunne dele ud.
Per Clausen (EL), 2009-03-26:
Enhedslisten er derfor heller ikke i tvivl om, at den udemokratiske forfatning, som man fik i Tyrkiet i 1982, og som man er i færd med at afvikle, og som åbenbart fører til den paradoksale situation, at et parti, som har stor opbakning i befolkningen, er i strid med grundloven, måske mere er et udtryk for, at man har haft en udemokratisk grundlov, end det er udtryk for noget som helst andet.
Karen Jespersen (V), 2008-03-26:
Men når vi snakker om bestyrelsesposter, som jo så er en anden side af sagen i forhold til ledere, vil jeg sige, at jeg også har mødt meget, meget dygtige kvinder på topposter både i Danmark og i udlandet, som siger, at de synes, at det er horribelt, at de aldrig bliver kontaktet med henblik på at gå ind i en bestyrelse.
Ulrik Kragh (V), 2007-05-31:
Det er jo tankevækkende, at et parti, der har valgt at opstille en folketingskandidat så højt på sin liste, at der er en vis sandsynlighed for, at vedkommende bliver valgt, har sendt en ordfører til en afslutningsdebat, der nu vælger at sige: Jeg har ikke kendskab til, jeg er ikke helt klar over, hvad det her har af konsekvenser.
Henning Hyllested (EL), 2013-05-21:
Når Venstres ordfører siger, at hvis der ikke var de her regler, ville der for alvor være åbnet op for konkurrence på løn og for løndumping, vil jeg sige: Nej, det ville der netop ikke være, for så har vi godslovens klare bestemmelser om, at når man kører national transport, kører man efter de overenskomstmæssige bestemmelser.
Pia Kjærsgaard (DF), 1998-10-21:
Og at man er blevet så øm nu, at man begynder at sidde og sige: Jamen vi gør alting bag de lukkede døre, er for os at se en helt, helt fejlagtig måde at gøre det på, og jeg må så bare konstatere, at det trods alt lykkedes at få nogle ud af busken under denne debat, men faktisk bare med en afklædning til følge.
Tom Behnke (FP), 1998-12-02:
på, at erhvervslivet bliver repræsenteret i institutionsbestyrelsen, for der er ingen tvivl om, som også hr. Brian Mikkelsen sagde det, at det er erhvervslivet, som jo i sidste ende skal aftage de personer, vi får uddannet, og derfor må det også være afgørende, at de har indflydelse på bestyrelsen her, at de i hvert fald sidder med omkring bordet og er med til at foretage de ting, der skal foretages
Thorkild B. Fransgaard (FRI), 1999-11-30:
Det endte jo med, at det trods alt blev sådan, at de mennesker, der boede ude i deres sommerhuse og brugte dem til helårsbeboelse inden den 21. oktober 1998, kunne søge om dispensation hos kommunerne til at blive ved med at benytte dem som helårsbeboelse i op til 10 år.
Marianne Jelved (RV), 2000-04-11:
Jeg må sige, når jeg nu er kommet herop, at det angreb kan jeg kun tolke på følgende måde: Når jeg bliver spurgt, hvad der sker i den ene og den anden situation, må jeg ikke sige det, jeg kan stå inde for, det jeg mener, og det, som et hav af andre kompetente personer - uden at jeg skal ligestille mig med alle eksperterne - i øvrigt er enige i.
Søren Søndergaard (EL), 2004-05-04:
Jeg tror, det er en meget god ordning, at der er nogle biblioteker, der skal være nogle bøger, der skal være nogle faciliteter, og så må det altså være op til kommunerne at udnytte de faciliteter bedst muligt. Jeg havde nær sagt, jo mere borgerne benytter det, jo mere tilfredse borgere, jo mere får kommunen ud af de penge, der bliver givet ud til bibliotekerne.
Christine Antorini (SF), 1999-04-15:
Forskningsministeriet har efter voldsom kritik også ændret det oprindelige udkast til indhold i kontrakter, så det ikke i lige så høj grad bliver detaljestyring og evaluering i form af antal publiceringer, patenter og andre kvantitative mål, der ikke nødvendigvis siger særlig meget om kvaliteten af forskningen og undervisningen.
Peter Skaarup (DF), 1999-05-21:
Så vil jeg lige afslutningsvis sige, at vi betragter det som meget positivt, at denne debat kan ende med at konstatere, at der nu skal laves en undersøgelse af de her ting, at man går til Stasiarkiverne for at finde ud af, hvad der er foregået, og at man også forpligter sig til at rejse tiltaler, hvis der er tale om strafbare forhold.
Peter Skaarup (DF), 2013-05-21:
Det tror jeg egentlig ikke den socialdemokratiske ordfører er uenig i, nemlig, at vi har et antal rockerborge rundtomkring i landet, der skaber meget utryghed for de beboere, der er i nærheden, dem, der bor i nærheden, dem, der færdes i nærheden, dem, der har børn i skole i nærheden.
Christian H. Hansen (DF), 2001-03-15:
Her er der måske nok en tendens til, at man som forbruger siger, at man gerne vil have en større sikkerhed, man vil også gerne stille større krav til det enkelte produkt, men når det kommer til, at man skal betale prisen ved kasseapparatet, skal prisen stadig væk være lav, altså lavprisfødevarer.
Ole Birk Olesen (LA), 2014-12-04:
Når den afgift, vi pålægger i Danmark, uvægerlig vil medføre, at produktionen i Danmark bliver dyrere, sådan at udenlandske konkurrenter står bedre i en konkurrencesituation med danske virksomheder, hvorfor noget af produktionen flytter fra Danmark til f.eks. Tyskland og vi så bare får NOx'en ind fra Tyskland til Danmark, i stedet for at vi selv udleder den, så er vi lige vidt.
Per Clausen (EL), 2011-02-10:
Der vil jeg bare sige, at hvis det er sådan, at man ikke kan afvise, at der sker en vækst udadtil i en landsby, med henvisning til at vi sådan set foretrækker, at der sker en forbedring inde i landsbyen, og hvis det er sådan, at man ikke kan afvise, at der sker en større bebyggelse i områder, hvor man ligesom kan sige, at der prioriterer vi, at der ikke skal ske en udvikling, fordi den skal ske i nogle andre landsbyer, så har man da begrænset kommunernes mulighed for at sikre en fornuftig udvikling i landdistrikterne.
Jytte Andersen (S), 1998-11-25:
af det her lovforslag, og det er der meget præcist redegjort for både i en teknisk gennemgang i udvalget og i svar på de spørgsmål, der er stillet. Hvis man mener med en nedskæring, at det, at vi har lagt en minimumsbetaling ind for, hvad man minimalt kan komme til at betale i husleje, skulle være en voldsom forringelse, så er det jo op til spørgeren selv at vurdere det. Vi har syntes, at ca. 1.300 kr. i husleje var det minimum, man selv skulle betale til sin husleje, når man ikke er pensionist.
Magnus Heunicke (S), 2021-03-10:
Og derfor var der en indstilling fra vores myndigheder til at indføre et krav om, at man skal lade sig teste en gang om ugen, hvis man kommer eller færdes i Vollsmose, som er den bydel, der har haft det højeste incidenstal, og et krav om, at man skal lade sig isolere, hvis man har en positiv prøve.
Jan Trøjborg (S), 2002-02-27:
På den anden side er der nogle hensyn at tage til de ansattes arbejdstid, som jeg bestemt også tager seriøst, og der er et hensyn at tage også til de mindre handlende, som jo ofte er meget presset af de store kæders muligheder for at holde åbent næsten døgnet rundt.
Tom Behnke (FRI), 2001-01-23:
Det synes vi er synd, for det gør, at man mister respekten for, at man sætter nogle hastighedsgrænser, man mister respekten for, at der er en lovgivning, som bør overholdes, og når først man har mistet respekten, hvorfor skulle man så i øvrigt overholde resten af lovgivningen på det her område?
Carsten Hansen (S), 2002-11-01:
og håber på, at det lander på jorden igen, og det gælder både med hensyn til sikkerhedsrepræsentanter og i forhold til Arbejdstilsynet osv. Til fru Charlotte Antonsen: Da vi er medforslagsstillere på det ene af forslagene til vedtagelse, ville det være helt naturligt at stemme for det, og det er det, fru Lene Garsdal fra SF har fremsat.
Anders Fogh Rasmussen (V), 2008-06-11:
Jeg bed meget mærke i, at hr. Jens Peter Vernersen jo ikke anfægtede de tal, jeg var kommet med, og det ville også være svært, for jeg tror, hr. Jens Peter Vernersen med sin baggrund er klar over, at de tal, jeg har nævnt her, er korrekte.
Zenia Stampe (RV), 2022-02-01:
Vores bundne opgave er at stoppe biodiversitetskrisen, og der har vi nu taget det allervigtigste redskab i brug, nemlig at lave nogle store sammenhængende naturområder med store græssere, som er det, der skal til for at redde de truede arter, hvorimod spørgsmålet om bynatur mere handler om, at der skal være natur for os mennesker.
Bendt Bendtsen (KF), 2003-11-12:
Konkurrenceloven forbyder jo allerede i dag, at virksomheder misbruger deres dominans til at forhindre andre virksomheder i at være på markedet, og den nuværende konkurrencelov svarer jo på dette punkt til de forbud, der findes i EU-reglerne. Den danske lov er altså på linje med den lovgivning, der gælder i de fleste andre EU-lande.
Keld Albrechtsen (EL), 1999-04-09:
Jeg er enig med hr. Kristian Thulesen Dahl i, at det er diskussionen om grundlæggende ændringer, virkelige ændringer, som er afgørende, bl.a. det forslag hr. Kristian Thulesen Dahl stiller om at begrænse Kommissionens magtbeføjelser og fratage Kommissionen initiativretten f.eks.
Thor Pedersen (V), 2003-05-28:
hver eneste måned i den tid, regeringen sad. Det var lige præcis dér, man væltede alle byrderne over på afgiftssiden, og det er med god grund, at vi har frosset det fast og sagt: Nu er nok nok. Så må jeg sige til hr. Adelskov: Om der indgår elementer af gebyrer i den nye finanslov, det ved ingen endnu.
Peter Skaarup (DF), 2012-01-17:
Hvis man på forhånd siger, at det ikke er noget, de behøver, og dette rygtes – det gør det jo selvfølgelig blandt pædofile, der er indsat – så er det jo klart, at de så heller ikke nødvendigvis ønsker at modtage den behandling, hvis de ikke vil se tingene i øjnene.
Gitte Lillelund Bech (V), 2003-01-09:
Det er så i denne forbindelse meget vigtigt for mig at præcisere, at vejledningen skal foregå tæt på de unge, og det er derfor ansvaret, det her med, at vi lægger et kommunalt ansvar på Ungdommens Uddannelsesvejledning, som er det rette. Venstre ønsker ikke, at kommunerne opbygger vejledningselfenbenstårne, hvor vejlederne sidder bag deres tykke mure, væk fra alle uddannelsesinstitutioner uden nærkontakt til de unge, der skal vejledes.
Elsebeth Gerner Nielsen (RV), 1999-01-12:
Så til fru Aase Madsen vedrørende Ombudsmanden: Jeg kan kun endnu en gang sige, at sådan som det er oplyst for mig, har Ombudsmanden accepteret den udformning, lovgivningen har fået, og dermed også de regler om uddelegering, der er fastsat i loven.
Birthe Rønn Hornbech (V), 2004-01-30:
Men det skal selvfølgelig ikke afskære os fra hele tiden at sørge for, at vore principielle holdninger også er i overensstemmelse med den virkelighed, vi kan fastsætte herindefra. Spørgsmålet om domstolsprøvelse var ministeren også inde på, og det blev remset op, hvad der i øvrigt er af klagemuligheder.
Jørn Pedersen (S), 2001-04-26:
Nu er det jo af stor interesse i de her dage at vide, hvad Venstre vil, og hr. Erik Larsen vil måske give mig ret i, at en del af problemstillingen her - og hvis det ikke er tilfældet nu, så bliver det det inden for de kommende år - det er manglende hænder til at løse opgaven.
Martin Henriksen (DF), 2015-01-14:
Normalt plejer vi at gå op og sige, at vi ikke er overraskede over meldingen fra justitsministeren, men alligevel er jeg et eller andet sted i dag faktisk lidt overrasket, for jeg havde faktisk forventet, at man efterhånden ville begynde at rykke sig en lille smule på det her område.
Ole Birk Olesen (LA), 2013-11-14:
Vi har lavet en statistik over, hvor meget partierne er fraværende, når der behandles lovforslag og beslutningsforslag, og når der er forespørgselsdebatter her i salen: Enhedslisten topper med et fravær på 12 pct., De Radikale og SF har hver et fravær på 9 pct. ved disse behandlinger i salen, som man altså ikke tager alvorligt.
Mette Bock (LA), 2012-03-02:
Og hvis hr. Søren Espersen tror, at den danske regering kan få russerne til at åbne arkiver, som adskillige medier har forsøgt at få åbnet igennem lang tid, ved at vi vedtager dette beslutningsforslag, så tror jeg simpelt hen ikke på hr. Ole Sohn – nej sludder, det gør jeg så heller ikke, men jeg mener hr. Søren Espersen.
Karen J. Klint (S), 2010-05-19:
Mener ministeren, at det er tilfredsstillende, at antallet af børn og unge, der afvises i børne- og ungdomspsykiatrien, er steget med 76 pct. siden 2007, som det fremgår af artikel i Jyllands-Posten den 7. maj 2010?
Kim Edberg Andersen (NB), 2023-05-16:
For vi skal gå ud her og sige til de modebevidste, især unge mennesker, at de kan købe ét sæt bukser nu, og så går der 5 måneder, inden de kan købe et til, i stedet for at de kan købe et nyt sæt bukser hver eneste måned og være med på moden.
Samira Nawa (RV), 2023-05-15:
Jeg tror sådan set godt, hr. Pelle Dragsted ved, at det ikke var Radikale Venstre, der bragte lige præcis det her element ind i finansloven, men netop de elementer, hvor vi har sikret en forbedring, bl.a. med inflationsaftalen, hvor der blev afsat nogle penge til de udsatte børnefamilier, som jo også er en del af den her finanslov.
Morten Bødskov (S), 2010-12-15:
Jeg tror, at ganske mange offentligt ansatte har fået syn for sagen i de her måneder, når de for første gang jo for alvor har set, hvad konsekvenserne af regeringens førte økonomiske politik er – den, som Dansk Folkeparti står bag, det parti, som, må man forstå, siger et og gør noget andet, for hvad er det, man står bag fra Dansk Folkepartis side?
Eva Kjer Hansen (V), 2006-02-10:
Jeg ved godt, at man fra Socialdemokraternes side har forsøgt at sætte spørgsmålstegn ved de der ændringer på kontiene, men fakta er, at der er brugt ca. 127 mio. kr. på det administrative, og jeg synes jo, at det har været afgørende at nå frem til den der adskillelse af myndighed og leverandøropgave og få skabt klarhed over, hvilke ressourcer der egentlig bruges på området.
Hans Kristian Skibby (DF), 2012-05-23:
Det kan godt være, det er skatteministeren, som får pengene – de 1.200 mio. kr. – og det er så også en partikollega til erhvervsministeren, og så bliver pengene jo sikkert et godt sted, men noget andet er, at det jo altså er sådan, at det går ud over den danske konkurrenceevne, og det går ud over forbrugerpriser, og det går ud over folk, som skal betale mere for deres dagligvarer.
Benny Engelbrecht (S), 2021-02-24:
Og så afhænger det selvfølgelig af den politiske vilje, der er bredt i Folketinget, men som jeg også tidligere har tilkendegivet, bl.a. da man undersøgte holdbarheden og levetiden for den eksisterende forbindelse, som jo heldigvis var markant bedre, end man gik og frygtede, ændrer det, at der er en lang levetid på den eksisterende forbindelse, på ingen måde ved behovet for en tredje Limfjordsforbindelse.
Sonja Albrink (CD), 1998-11-19:
CD synes imidlertid, at ministeren er sluppet ganske godt af sted med sit lovforslag, som giver massemedierne bedre mulighed for at varetage deres arbejde i retssalene, samtidig med at man forsøger at fastholde en høj grad af beskyttelse af aktørerne i retssystemet.